钦定古今图书集成/明伦汇编/宫闱典/第003卷 > 键闭一星钩钤二星东咸西咸各四星图
## 钦定古今图书集成/明伦汇编/宫闱典/第003卷 > 键闭一星钩钤二星东咸西咸各四星图

图考

键闭

按《星经》：“键闭在房东北，主管籥星。不欲明，明则门扉
不禁。”

按《史记天官书》：“东宫苍龙房，心房为府，曰天驷。其阴
右骖北一星曰舝。”

按：《晋书天文志》：“在房东北，钩钤主关籥。”

钩钤

按《星经》，钩钤二星主法，去房宿七寸，第一名天健，二名天官，主管籥闭藏，若近夫妻同心，远者夫妻不和。
按《史记天官书》：“东宫苍龙房，心房为府，曰天驷，其阴
右骖旁有两星曰钤。”

按《汉书天文志》：“房北二星曰钩钤，房之钤键，天之管
籥。”

按《步天歌》：“钩钤两个近其旁。”

按：《新法历书表》同金、土。

东咸西咸

按《星经》，“东咸四星，在房东北，主防淫佚。”

按《晋书天文志》：“东咸、西咸各四星，在房心北，日月五
星之道也。房之户，所以防淫佚也。”

按：《步天歌》，“两咸夹罚似房状。”

按：《新法历书表》同“东金西水。”